section_heading: Povijest
paragraph_text: Druga nogometna liga Francuske osnovana je 1933., godinu dana nakon stvaranja profesionalne prve lige. Prva sezona natjecanja se sastojala od šest klubova koji su ispali nakon sezone prve lige 1932. – 1933., kao i mnogi klubovi koji su se protivili stvaranju prve lige prethodne sezone. Momčadi poput Strasbourga, RC Roubaixa i Amiens SC-a su igrali u prvoj sezoni druge lige unatoč prethodnog spora sa subjektivnim kirterijima potrebnih da postanu profesionalni i da bi igrali u prvoj ligi. Prva godina u drugoj ligi sastojala se od dvadeset i tri kluba, a podijeljeni su u dvije skupine, Nord i Sud (Sjever i Jug). Četrnaest momčadi su igrale u sjevernom dijelu, dok je preostalih devet bilo smješteno u skupinu s juga. Nakon sezone, pobjednik svake skupine bi igrali jedan protiv drugog i pobjednik bi se plasirao u prvu ligu. Dana 20. svibnja 1934. pobjednik sjeverne skupine, Red Star Saint-Ouen je igrao protiv Olympique Alèsa, pobjednik skupine Jug. Red Star je pobijedio s 3–2. Usprkos porazu, Alès se je također plasirao u prvu ligu.